《四景为主事司叔端赋 其一 黉舍穷经》
明代·史谨

身寄黉宫岁月深，六经奥旨足搜寻。曾闻太乙燃藜夜，因识先生苦用心。

耳目渐知霄汉近，头颅未受雪霜侵。明年拟谒金銮去，仙桂飘香满上林。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。